Гечерлија

**Гечерлија** или **Нова Гечерлија** — село во Општина Босилово, во околината на градот Струмица.

## Географија и местоположба

thumb|лево|Гечерлија
[thumb|лево|[ОУ „Гоце Делчев“ - Гечерлија|Училиште „Гоце Делчев“]]
[thumb|десно|[Црква „Св. Теофил Струмички“ - Гечарлија|Црква „Св. Теофил Струмички“]]
[thumb|десно|[Црква „Св. Наум Охридски“ - Гечерлија|Црква „Св. Наум Охридски“]]

Гечерлија се наоѓа во југоисточниот дел на Република Македонија, во средишниот дел на Струмичка Котлина и во западниот дел на Општина Босилово. Поради својата должина, неговата територија се издига до сртот на планината Огражден, каде што допира со територијата на Општина Берово. Од најблискиот град Струмица е оддалечен 11 километри.

Надморската височина во селото е 240 метри, додека селото зафаќа површина од 10,1&nbsp;км2. Од нив, 427,3 хектари се обработливо земјиште, 465 хектари се шумска површина додека 82,8 се пасишта

## Историја

### Отоманско Царство

Во текот на XIX век селото било населено со турско население. Според статистиката на Васил К’нчов („Македонија. Етнографија и статистика“) во 1900 година селото имало 450 жители Турци. По крајот на Балканските војни, турското население во селото побегнало а на нивно место се населиле бегалци од Егејска Македонија, претежно од Кукуш.

### Југославија

По крајот на Балканските војни, селото било вклучено во составот на Царство Бугарија. По крајот на Првата светска војна, според Нејскиот мировен договор, селото било вклучено во составот на Кралство СХС, заедно со Струмичкиот регион, додека по крајот на Втората светска војна, во рамките на СФРЈ. Во текот на 1930-тите и 1940-ите години, во регионот имало голем процент на заболени од маларија. Поради тоа во 1935—1937 година, дел од српските колонисти од селото Гечерлија (Личани и Херцеговци), иако поседувале големо земјиште, биле принудени да ги напуштат своите домови и повторно да се вратат во своите матични домови, бегајќи од маларијата.

### Македонија

По распаѓањето на СФРЈ, селото формално било вклучено во составот на Република Македонија. Според територијалната организација на Република Македонија, селото припаѓа на Општина Босилово.

## Население

Во 1961 година селото Гечерлија имало 269 жители. Во 1994 година во селото живееле 394 луѓе, сите Македонци.

Според Пописот на населението од 2002 година, селото имало 373 жители, сите Македонци.

Според последниот попис од 2021 година, во селото живееле 282 жители, од кои 272 Македонци, 1 Албанец и 9 лица без податоци.
 

## Општествени установи

## Самоуправа и политика

### Избирачко место

Во селото постои избирачкото место бр. 1819 според Државната изборна комисија, сместени во просториите на основното училиште.

На претседателските избори во 2019 година, на ова избирачко место биле запишани вкупно 299 гласачи.

На Македонски парламентарни избори во 2020 година, на овие избирачки места биле запишани вкупно 295 гласачи.

## Културни и природни знаменитости
* Црква Теофил Струмички
* Тумба, археолошко наоѓалиште од доцноантичкото време и старохристијанска базилика.
* Основно училиште Гоце Делчев

## Наводи

## Надворешни врски

*Општина Босилово


Категорија:Села во Општина Босилово
Категорија:Струмички села
Категорија:Села во Македонија